détente
Store norske leksikon,Samfunn,Samfunnsfag,Statsvitenskap,Internasjonal politikk
Détente er et begrep som brukes i internasjonal og militærpolitisk sammenheng om en avspenningsperiode der det skjer en bedring av forholdene mellom to eller flere land som har vært i krig eller konflikt med hverandre.
Begrepet détente brukes også for å betegne en historisk periode på 1960- og 1970-tallet som var en del av den kalde krigen. Etter å ha opplevd flere kriser som for eksempel Cubakrisen i 1962, forsøkte statsledere i både USA og Sovjetunionen å samarbeide med hverandre for å redusere spenningsnivået. Denne politikken og tidsperioden den ble ført har fått navnet détente. Perioden tok slutt da Sovjetunionen invaderte Afghanistan i 1979. Les mer i Store norske leksikon internasjonal politikk den kalde krigen